
Kære læser 

så er UFO-Mail nr. 200 landet i din mailboks. Vi markerer jubilæet 
med et helt særligt tilbud og ved at lave en generel prisnedsættelse 
på gamle årgange afUFO-Nyt. 

på vores lager har vi enkelte komplette årgange af tidsskriftet UFO- 
Nyt fra 1979 til 2010. Klik her og se, hvilke årgange det endnu er 
muligt at købe. Prisen er helt i bund: kr. 29 pr. årgang, uanset 
førpris og kun så længe lager haves. 

Spar 100 kr.! 

Besøg fra rummet giver den unge læser viden om ufomytens historie 
og udvikling med konkrete eksempler på spændende ufooplevelser 
og efterforskningen af dem. Bogen ser også kritisk på populære 
emner som korncirkler, Area 51 og konspirationsteorier. 
Børnefagbogen Besøg fra rummet. Førpris kr. 139. Tilbudspris kr. 
39,-. 

Få et nostalgisk tilbageblik på UFO-Mail nr. 100 . 


Besøg fra rummet 


KiM MCXKK HAN&fN 
GtLiXNOAL 




På fornøjelig ufo-jagt i San 

Diego 

Af Michael Jeppesen og Henning Dethiefsen 

Når ufo-interesserede diskuterer deres yndlingsemne, går bølgerne tit højt. 
Nogle gange udvikler uenighederne sig imidlertid til et ikke kun fornøjeligt, 
men også meget frugtbart samarbejde. Som det fx skete i starten af maj på 
Skandinavisk UFO Informations debatgruppe på Facebook omkring en sag fra 
San Diego i USA. _ 


MOST AMAZING UFO EVER! 
SAN DIEGO CALIFORNIA 







på Facebook har man nu i efterhånden nogle år - i al fald siden efteråret 2011 - kunnet finde 
siden »Skandinavisk UFO Information«. Medlemstallet er på ca. 260 med en langsomt stigende 
tendens. Navnet viser forbindelsen til foreningen »Skandinavisk UFO Information«, som tit 
forkortes til SUFOI og er en dansk forening for alle med en interesse i en videnskabelig 
undersøgelse af ufo-fænomenet. 

Et fast indslag er således det gratis nyhedsbrev UFO-Mail med diverse danske foto-sager og ufo¬ 
historier fra ind-og udland. Der lægges ikke mindst kræfter i opklaringen af de danske foto¬ 
sager. Tilgangen er snarere skeptisk og afviger derfor fra så mange andre sider på nettet og på 
Facebook, hvor man tit har på fornemmelsen, at fænomenet får en ganske ukritisk behandling. 
Det forhindrer dog ikke siden på Facebook i at have mange medlemmer, som ikke alle vil kalde 
skeptiske, og tit udvikler diskussionerne sig til at blive mere end skarpe. Man er sjældent i tvivl 
om, at der i realiteten er tale om et debatforum, hvor alle har ret til at sige deres mening, men 
hvor man også risikerer at få råt for usødet. Såkaldt spam - bevidstløs propaganda - er ildeset. 
Enkelte er blevet smidt ud for dårlig opførsel af administrator Ole Henningsen, men ellers er 
rammerne vide. Nogle gange udvikler debatterne sig imidlertid til et meget fornøjeligt 
samarbejde, hvor flere bidrager med deres til et ufo-mysteriums løsning. Noget sådant skete i 
foråret 2015. 

Søren Larsen finder noget interessant på 

nettet 

Den 4. maj 2015 lagde Søren Larsen fra København en 27 sekunders video ud på 
debatforummet. Videoen var blevet optaget af et amerikansk tv-hold fra NBC 7 i San Diego. Den 
var blevet optaget fra den sydlige San Diego-forstad San Ysidro om aftenen, efter at holdet 
havde været ude på en anden opgave, og viste en større klynge hvide, røde og blå lys. Nogle var 
store, nogle mindre og nogle blinkede. I forgrunden kunne man se et „rødt stakit" og et „rødt 
tårn". 


I » M ' 


Foto optaget af NBC 7 tv-holdet og offentliggjort den 30. april 2015. 

Tv-stationens egen kommentar til billederne, som var blevet lagt på nettet den 30. april, var, at 
seere også havde set og beskrevet disse mystiske lys, og at man havde kontaktet militæret, som 
dog ikke havde svaret. 

Straks blev der postet forslag til forklaringer. Fx at det kunne være en luftspejling af nogle lys fra 
jorden, eller led-lys hængende i balloner. Et forslag lød på „balloner, som nogen skyder på med 
laserlys". 

Sagen var selvfølgelig også blevet taget op på amerikanske fora, hvor rigtig mange af 
kommentarerne indlysende nok handlede om ufoer og besøgende rumvæsner. Herfra kunne dog 
også hentes forklaringer som „lys fastgjort til faldskærmsudspringere" eller „lys fra kranerne i 
San Diegos havn". 

Den sidste forklaring lød ikke helt tosset, da San Diego kan være meget tåget, og alle høje 
konstruktioner derfor skal have advarselslys af hensyn til lufttrafikken. At der skulle være tale 
om snyd, kom selvsagt også hurtigt på bane. Det skulle ikke være NBC selv, men en mand "fra 
gaden" ved navn Larry Fox, som stod bag videoen. 



påstanden blev på nettet underbygget af, at „nyhedsholdet" meget amatøragtigt ikke havde 
opgivet den nøjagtige position og tid, og at lysene mest lignede lys fra en antenne optaget som 
en genspejling på en bilrude. 

Lyden var åbenbart blevet slettet. Hvorfor? Var det mon noget snyd fra stationens side for at få 
større seertal? Søren Larsen fandt dette meget usandsynligt, da det ville være for let at opdage 
for folk på stedet. Han pegede i stedet på nogle særlige vejrforhold, som måske kunne fremkalde 
en genspejling på himlen. 

Stor forvirring omkring Larry E. Fox 

Michael Jeppesen fra Næstved, en anden flittig deltager på forummet, 
kiggede herefter lidt nærmere på Larry E. Fox. På mandens facebookside 
var der flere indlæg med relation til sagen, men det stod hurtigt klart, at 
forbindelsen mellem Larry E. Fox ogA/BC-folkenes optagelser var mere end 
tynd. Den professionelle skuespiller havde godt nok den 28. april filmet 
noget, der lignede et blåligt, tilsyneladende blinkende objekt fra sit hjem i 
det nordlige San Diego, men et hurtigt kig på hans billeder viste, at det 
slet ikke lignede A/BC-filmens mangefarvede lys. 

Fox havde sendt billederne ind til NBC 7, som havde fået lignende 
meldinger fra andre seere, og også ufo-undersøgeren Alejandro Rojas fra Open Minds TV havde 
fået tilsendt billederne. Rojas kunne dog hurtigt forklare, at billederne fra Fox meget sikkert blot 
var optagelser af planeten Venus, som netop på dette tidspunkt var tydeligt at se i den angivne 
retning. Når det på billeder lignede en række blinkende lys skyldtes det udelukkende rystelser af 
kameraet, som skaber en såkaldt „motion biur effekt". Fox havde selv vurderet lyset til at 
befinde siq over San Dieqos havneområde mod sydvest. 



Larry E. Fox tog 
billeder af Venus. 





Larry E. Fox' billede af Venus skabte stor forvirring. 

Tv-holdet havde blot hørt historien om dette underlige lys, som jo i 
virkeligheden var Venus, og havde så filmet de andre lys med den tanke, 
at det var dem, Fox også havde filmet. 

Fox finder herefter A/BC-holdets film den 30. april på nettet og antager 
uden videre, at det er de samme lys. Herefter var forvirringen komplet, 
på nettet kunne man herefter læse om lokale folk, som drog ned til havnen 
for at finde de lys, som A/BC-holdet havde optaget et ganske andet sted. 
Der var således tale om det klassiske eksempel på sammenblanding af 
forskellige fænomener, som i visse ufosager gør det så svært at finde ud 
af, hvad der i virkeligheden er sket. 

Ufoen filmet af Larry E. Fox var sådan set opklaret. Men hvad i alverden var det for nogle 
underlige lys, tv-holdet havde optaget? 









Alejandro Rojas. 




Rumvæsner, tv-antenner og blafrende 
presenninger 

Historien om ufoerne fra San Diego spredtes 
med lynets hast og blev fx omtalt på The 
Huffington Post ogBuzzfeed. Rigtig mange 
kommentarer på nettet indeholdt selvsagt 
en henvisning til besøgende rumvæsner i 
deres rumskib som forklaring. Der var ikke 
så få sammenligninger med lysene fra 
Phoenix, en berømt ufosao fra Arizona 1997, 
hvor flere meldte om lys fra et gigantisk og 
fuldstændig lydløst fartøj lavt på himlen. 

Også i denne sag fra San Diego var der 
nogen, sorn forsøgte at forbinde lysene for Nogle troede, at der var tale om øvelser med det 
at kunne få en forestilling om fartøjet, som særprægede Osprey-fly. 
måtte befinde sig bagved. Nogle mente, der 
var tale om et gigantisk, usynligt luftskib fløjet af militæret. 

Andre forslag involverede også militærets Osprey-maskiner: Nogle meget specielle 
flyvemaskiner, som er en blanding af konventionelle propelflyvemaskiner og helikoptere. Nogle 
men te, at der var tale om en øve lse med lajidsa^ning af soldater. 

Henning Dethiefsen, Aabenraa, som havde 





Denne nye store bygning ved midtbyens stadion 
var også en kandidat. 


fulgt diskussionen lidt fra sidelinjen, lagde 
mærke til, at flere lokale folk i indlæggene 
mente, at det blinkende røde lys i 
formationen var et lys, der skulle advare 
lufttrafikken, og at lysene derfor måtte 
befinde sig på et bjerg og/eller en antenne. 
Flere havde også lagt mærke til en antenne 
på optagelserne, som udsendte et 
fuldstændig tilsvarende lys. 

Nogle lokale folk henviste til en ny stor 
bygning i nærheden af San Diegos Stadion, 
hvor der var masser af lys, også om natten. 
De mindre blinkende lys var måske lys på 
overdækningen, som sad løst og blafrede i 
vinden. 

Et kig på Google Earth, som senere skulle 
vise sig at blive et uundværligt værktøj i opklaringen, viste, at retningen stemte så nogenlunde 
(men ikke helt) med retningen mod havnen, hvor flere jo havde formodet Larry E. Fox' ufo. 
Andre lokale folk henviste til, at det helt sikkert måtte være tv-antennerne på San Miguel 
Mountain, som ligger øst for San Diego. A/5C-folkene skulle således faktisk have fotograferet 
deres egne tv-antenner uden at vide, hvad det var! Sammenligninger med lysenes placering 
viste et vist sammenfald, men bestemt ikke 100 pro cent. 

Michael Jeppesen intensiverede nu 
undersøgelserne sammen med Henning 
Dethiefsen, hvor der især blev brugtGoogf/e 
Earth og fotografier (turistbilleder) fra 
nettet. 

Det hele kom i stadig højere grad til at 
handle om præcist, hvorfra NBC holdet 
havde optaget deres billeder og i hvilken 
retning. 

på nettet kunne man nu læse flere indslag, 
hvor NBC blev kritiseret for at sjuske med 
journalistikken og af en eller anden grund 
ikke være interesseret i en opklaring. 

Måske vidste de allerede, hvorfra lysene 
stammede, men ønskede ikke at afsløre 
kandidat til lysene, som viste sig at være forkert, deres eget meget dårlige lokalkendskab? 



Antennerne på Monte San Antonio - endnu en 














Det burde ikke koste journalisterne meget besvær at begive sig hen til lokaliteten om dagen og 
filme i samme retning endnu engang. Flere henvendte sig til NBC for at få en forklaring, også 
Michael Jeppesen, men der kom intet svar. 



Det „røde stakit": Begyndelsen på en 

opklaring 

Michael Jeppesen havde i en besked til Henning Dethiefsen nævnt det 
„røde stakit", som man kunne se på filmen optaget af NBC-holdet. 
Henning Dethiefsen syntes nok, at det så en smule bekendt ud og kom i 
tanke om nogle billeder på Google Earth af grænsehegnet mellem USA 
og Mexico, som lignede temmelig meget. Og ganske rigtigt: En nærmere 
undersøgelse viste, at det faktisk VAR grænsehegnet. Men hvis man 
Det røde stakit, som i kunne se grænsehegnet på filmen, så kunne tv-holdet jo umuligt filme 
virkeligheden er mod nord, og lysene måtte derfor befinde sig SYD for grænsen, dvs. i 
grænsehegnet til Mexico! Alle havde med andre ord kigget i den forkerte retning! 

Mexico. nærmere undersøgelse på Google Earth og endnu flere turistbilleder 

fik Henning Dethiefsen overbevist om, at der måtte være tale om lysene på bjerget El Cerro 
Colorado sydøst for San Ysidro. Her befinder sig en række tv-antenner med diverse advarselslys, 
og under antennerne på bjerget står skrevet med store bogstaver på spansk: „Jesus Kristus er 
Herre". De hvide lys på filmen er sammenfaldende med disse bogstaver. Vinklen til 
antennelysene og bogstaverne passede også, ifølge Henning Dethiefsen, ganske godt til, at tv- 
holdet havde stået i San Ysidro. 



Nærbillede af Cerro Colorado. Læg mærke til skriften. 

Michael Jeppesen var dog ikke helt enig. El Cerro lå for langt væk til, at det kunne ses i gadeplan 
fra San Ysidro, og desuden kunne man jo ikke være sikker, så længe vi ikke kendte tv-holdets 
helt præcise placering. 

Diskussionen bølgede lidt frem og tilbage uden afgørelse. Michael Jeppesen fandt så tv-holdets 
oprindelige historie, som faktisk handlede om en tunnel under grænsehegnet, men heller ikke 
det afgjorde sagen. For at afkorte afstanden kiggede Henning Dethiefsen herefter på antenner 
på Google Earth, som lå tættere på grænsen, og som derfor muligvis lettere ville kunne ses fra 
den amerikanske side. 

på nettet var der en henvisning til Monte San Antonio - et lille højdedrag med antenner på 
toppen i Tijuana by lige på den anden side af grænsen. På Google Earth kunne disse antenner 
fint ses fra Camino de la Plaza, en åben plads foran grænsehegnet, som ikke ligger langt fra den 
tunnel, som tv-holdet lavede et indslag om. 



Nu manglede så en forklaring på de hvide lys, og det „røde tårn", som kunne ses på filmen, var 
også forsvundet. Hele tiden dukkede der små ting op, som forhindrede, at et forslag kunne 
accepteres. Vi var nu nået hen til den 7. maj, og endnu engang rettedes frustrationerne mod de 
„dovne journalister", som meget let ville have kunnet afgøre sagen. 


Journalisterne melder sig på banen 

Den 9. maj sker der så pludselig noget. Fra NBC 7 i San Diego forlød i et nyt indlæg, at man 
havde opklaret mysteriet - og det havde altså ikke noget at gøre med rumvæsner i deres 
rumskibe. Fotografen, som optog den oprindelige film, var faktisk taget tilbage i dagtimerne for 
at filme fra samme position og i samme retning, og her havde han kunnet se, at han faktisk om 
natten havde filmet antennerne på El Cerro Colorado med tilhørende lys fra bogstaverne. 
Bogstaverne befinder sig ca. 24 km væk og kan altså godt ses i dagslys. Når de forekom 
underlige den aften, har det sandsynligvis skyldtes, mente fotografen, at der var meget tåget, og 
de derfor fremtrådte klarere i forhold til de andre sædvanlige lys i området. Søren Larsen havde 
således ret med sin meget tidlige formodning om, at fænomenet nok skyldtes nogle specielle 
atmosfæriske forhold. 

I det nye indlæg fra NBC 7 sammenholdes de oprindelige nattebilleder med de nye dagbilleder, 
så alle kan se liqheden. 



Dagbilledet fra samme position afslørede sagens rette 

sammenhæng. 

Selvfølgelig er der en hel del mennesker på nettet, som stadig mener, at der er blevet filmet 
noget mystisk, og at der nu er tale om mørklægning fra mediernes og myndighedernes side. Men 
de fleste anser herefter historien for opklaret. Og så burde journalisterne vel afslutningsvis have 
noget ros? Desværre går de efterfølgende ind og retter i det oprindelige indlæg, så det nu kunne 
se ud som om, at de fra starten vidste, hvad der blev fotograferet. Og fejlen med Larry E. Fox 
bliver ikke nævnt med et ord, så der er stadig nogle, der desværre blander de to ufohistorier 
sammen. 

Dette viser, at historien faktisk er en smule pinlig for journalisterne, og at de sandsynligvis først 
rykkede ud med sandheden, da presset fra seerne og de lokale blev for stort. En og anden kunne 
muligvis tænke på nyhedsforfalskning. 

Noget godt kom der da ud af historien: Et særdeles fornøjeligt samarbejde mellem en lille flok 
ufointeresserede. Samt et par danskere, som takket være Google Earth, nu følte, at de aldrig 
mere skulle bekymre sig om at fare vild i det sydlige San Diego eller nordlige Tijuana. 


Kilder: 


www.nbcsandieqo.com/video/#!/on-air/as-seen-on/Mvsterious-Liqhts-Spotted-South-of-San- 

Dieqo/301834411 . 

www.voutube.com/watch?v=tbkcKtqHnnk , 

www.utsandieqo.com/news/2015/mar/25/ballpark-apartment-hiqhrise-to-start-construction/ . 

WWW. huffinqtonpost.com/2015/05/05/san-dieqo-unexplained-aerial-liqhts n 7193002.html , 

www.facebook.com/larrvfox . 

www.nbcsandieqo.com/news/local/San-Dieqo-Border-Tunnel-Go-Inside-Video-301822991.html . 

www.nathanqibbs.eom/2009/03/05/hikinq-tiiuanas-cerro-colorado/ . 

www.nbcsandieqo.com/news/local/Mvsterious-Liqhts-Came-From-TV-Antennas-Photoqrapher- 

302842361.html 















og www.qooqle.conn/nnaps/@32.544612,- 

117.046186,3a.75v.l88.45h,88.12t/data = !3m6!lel!3m4!lsGFQhVPBImStMVlU- 

Iun74w!2e0!7il3312!8i6656. 


Nyt fra SUFOl's Fotoafdeling 



Spanien 6. april 
2015 

En dansker under ophold i Spanien sender 
efter sin hjemkomst denne mail til SUFOrs 
Fotoafdeling: 

Tager fotografier af Månen og ser bagefter, 
at det ene fotografi adskiller sig ved en 
bred lysstråle, der går fra Månen ned til 
jorden, samt andre lysobjekter. 

Næste dag kredser militærfly søgende 
rundt i dalen. Det viser sig, at dalen er 
kendt for UFO fænomener, og jeg blevet 
opfordret til at sende foto. 

Jeg sender uredigerede fotos til SUFOl's 
Fotoafdeling og hører meget gerne, hvad I 
mener om fotografiet. 


SUFOl's kommentar og konklusion 

SUFOFs Fotoafdeling har om sagen udarbejdet en 50 sider lang rapport, hvor de modtagne 
billeder og omstændighederne ved fotograferingen detaljeret gennemgås. 
Den meget korte udgave af rapportens konklusion lyder: 

Billedet er taget med en automatisk eksponeringstid på 1/2 sek. uden stativ. Den stærktlysende 
stribe fra Månen og ned i billedfeltet er forårsaget af kameraets bevægelse opad i sidste del af 
den automatisk lange eksponeringstid. 

Det er altså en lysstribe, der er forårsaget af det stærke lys fra Månen. 

De øvrige mindre lys i dette oq andre modtaqne fotos er forårsaqet af rent lokale forhold. 



Fotoafdelingens uheld ved fotograferingen af Månen og Venus 
på vesthimlen den 22. april 2015 har tilfældigvis resulteret i 
et foto med samme form for effekt som billedet fra Spanien. 
Her er kameraet dog bevæget den modsatte vej, inden den 
automatiske eksponering var slut. 


Foto: Ole Henningsen 







Fotosagen fra Spanien er samtidig et skoleeksempel på, hvorledes et „ufo-fænomen" kan opstå 
med baggrund i flere forskellige af hinanden uafhængige faktorer - her et tilsyneladende 
ejendommeligt Månefoto samt næste dags tilfældige militærflyvning gennem et dalområde med i 
øvrigt spredt bebyggelse. 

Det skal retfærdig hed svi s tilføjes, at fotografen efter gennemgangen af den udarbejdede 
redegørelse meldte tilbage: 

Sikke et flot og detaljeret arbejde I har lavet;) Mange tak, håber også I har kunnet bruge det til 
noget. Tænkte jo nok, at der var en helt naturlig forklaring ;) 



På fotoet har fotografen markeret, hvor de to lysstreger optræder på billedet 
med den 30 sek. lange eksponeringstid. 

En 53-årig observatør beretter i sin henvendelse: 

Jeg havde stillet mit Gopro Hero 4 kamera op i haven for at fotograferer meteorsværmen 
Lyriderne. 

Kameraet var indstillet på Nightiapse med en lukkertid på 30 sek. og kontinuerlig optagelse. 
Stjerneskud, som jeg kun fik 3 skud af, optræder kun på et billede, da de ikke varer mere end de 
30 sek. lukkertid. 

Fly optræder gerne på flere billeder som lange striber, der starter på et billede præcist, hvor det 
sluttede på det foregående. 

Jeg har igennem det sidste halve år fotograferet stjernernes rotation på denne måde, og aldrig 
observeret noget, der ikke umiddelbart kunne forklares. 

Men på disse billeder er der et objekt, der bevæger sig henover himmelen og blinker ca. hvert 15 
sek. 

På billederne giver det sig til kende som to korte lysstreger på linje. Det ser også ud, som om 
blinket ikke er momentant, men blænder op og ned igen, da lysstregen er tynd i enderne og tyk 
på midten. 

Jeg har mailet billederne til Ole Henningsen, SUFOfs Fotoafdeling og kan også malle billeder af 
stjerneskud og fly fra samme serie billeder, hvis det skulle have interesse i at sammenligne. 
Jeg tror ikke selv, at det er en ægte UFO-observation, men da jeg ikke selv kan greje, hvad der 
opfører sig sådant på himmelen, er SUFOI de eneste, jeg kan komme i tanke om at spørge. 


Udsnitsforstørrelser af et af de originale modtagne fotos af nattehimlen med 
to lysende streger i løbet af den anvendte 30 sek. lange eksponeringstid. 
Forneden ekstra forstørret samt med ændrede lys- og kontrastforhold. 



Et af fotografens meteor-fotos med indsat udsnitsforstørrelse til 
sammenligning med foto med de to lysende aftegninger. 




Et af fotografens fly-fotos til sammenligning med foto med de to lysende 
aftegninger. Forneden ses udsnitsforstørrelse af flyets karakteristiske 
lysføring under den 30 sek. lange eksponeringstid. 

Gennemgang og konklusion 

Udseende og beskrivelsen af de lysende streger samt de øvrige modtagne fotos fra fotografen 
bekræfter, at der ikke er tale om fly eller meteor. 

Udseendet passer med en roterende satellit, hvor iridium-satellitter umiddelbart vil være mest 
oplagt. Imidlertid kan der ikke ved gennemgang af satellitbanerne på sitet http://www.heavens- 
above.com/ findes iridium-satellitbaner, der blot passer tilnærmelsesvis med de fra fotografen 
modtagne optagelser. 

Disse satellitter vil almindeligvis blusse meget op og fade ud igen. Kort efter i banen ses ofte en 
eller flere svagere „opblussen", men formentlig ikke i det antal, der ses på de modtagne fotos. 
Udseendet med den langstrakte aftegning med svagere/spidse ender, kunne derimod godt ligne. 
Glimtene optræder, når de store solpaneler reflekterer sollyset. 

Efter Fotoafdelingens bedste vurdering af de tilgængelige data har fotografen dog med stor 
sandsynlighed fået en satellit med på sine fotos. 

Ikke en „ægte" satellit, men højst sandsynlig det 3. rakettrin fra Ariane 4, der opsendte den 
franske Spot 4-satellit den 24. marts 1998. 

Med de usikkerheder, der vil være involveret mht. til baneelementernes nøjagtighed m.v. 
(tid/sted) efter en senere gennemgang af dataene, vil dette rakettrin være den mest oplagte 
kandidat. 

En rotation af et sådant rakettrin oplyst af Solen i rakettens bane om Jorden forklarer også lysets 
optræden på de modtagne fotos. 

2830 Virum 1. juni 2015 

En 56-årig mand fra Virum indberettede via www.ufo.dk om sin observation: 

Observationsdato: 01 -06-2015 
Tidspunkt: 21.26 
Varighed: 30 sek. 

Antal vidner: 1 
Observationspostnr: 2830 
Observationssted: min altan 
Kompasretning tilsynekomst: øst/nordøst 






Kompasretning forsvinden: vest/sydvest 
Højde over horisonten ved forsvinden: 30 grader 
Farve: hvid 

Yderligere oplysninger om observation: 

Objektet fløj fra nordøst mod sydvest^ forholdsvis langsomt, dvs. mere langsomt end et fly, jeg 
hørte ingen lyd. Jeg lagde mærke til objektet, fordi det ikke lignede et fly, og hastigheden, der 
ikke kan have været særlig høj, måske 100-200 km/t, højden vil jeg anslå til 1000-2000 m. 
Objektet fortsatte i samme retning til jeg ikke kunne se det længere. 

PS. Jeg har faktisk et billede af objektet eller flyet, også, godt nok taget på lang afstand! 

Dagen efter tilføjede observatøren: 

Efter et nærmere studie af billedet, tror jeg, at det muligvis kan være et Fokker fly, I ved med 
den lige vinge der ligger oven på fly kroppen, jeg er spændt på at høre fra jer! _ 


V 


Det originale foto tv. - dog i udsnitsforstørrelse for bedre at kunne se den omhandlede lille 
lyse aftegning på den blå himmel. Th. kraftig udsnitsforstørrelse. 

Fotoafdelingens overvejelser og undersøgelser 

Fotografen nævner selv - trods sine umiddelbare bemærkninger om, at det ikke ligner et fly, 
ingen lyd, ringe højde og hastighed - at det jo alligevel godt kunne ligne en bestemt type flykrop 
med vinger oven på kroppen. 

Et fly er da også den første forklaring, der af SUFOI's Fotoafdeling søges efterprøvet. 

Det er blot ikke muligt at få et fly til at passe med tid og retning 
ifig. http://www.fliQhtradar24.com/ 






Udskrift af FlightRadar24.com den 1. juni 2015 kl. 19.26 UTC med Virum som 
observationssted (midterste røde pil) samt retningen til Solen 307 grader - 3 
grader over horisonten (rød pil tv.). 

Alle tilgængelige data passer nu med stor sandsynlighed på, at observatøren 
fotograferede flyet SN2264, en Avro RJlOO fra Brussels Airline, der befinder 
sig stik syd for Virum ca. kl. 21:26 DST i ca. 3000 fods højde. 

Illustration; Hans Bødker, FlightRadar24 


Det fører til en intern diskussion om, at det kan være et fly - som det jo ligner meget ud fra 
billedet - men måske et fly, der af forskellige årsager ikke har en såkaldt „transponder" tændt, 
eller der må være andre årsager til, at tin gene ikke ser ud til at stemme. 

så må det kontrolleres, om kameraets dato/tid i det 
hele taget er korrekt indstillet. Dette er af stor 
vigtighed, hvis man i en observation eller fotosag skal 
efterprøve, om en satellitpassage eller et fly i luften 
kan være en mulig forklaring. 

Men et nødvendigt kontrolfoto viser, at kameraet er 
helt korrekt indstillet mht. dato/tid. 

Som udgangspunkt er det SUFOFs opfattelse, at 
oplysningerne i modtagne rapporter fra observatører 
er korrekte, men samtidig er det erfaringen, at der er 
mange muligheder for fejl på forskellig måde. Derfor 
må oplysningerne kontrolleres, hvis arbejdet med en 
sådan sag skal give nogen mening og have en værdi. 
Udgangspunktet i den aktuelle sag var en observation 
fra en altan i Virum med udsigt mod øst/nordøst, hvor det hvide lys efter det angivne senere 
forsvandt i 30 graders højde i retningen vest/sydvest. 

Det er derfor nærliggende at se på den geografiske placering af den altan, hvorfra der kan være 
udsigt mod disse verdenshjørner. 

I de sidste mange år har Google Earth mfl. været uvurderlige hjælpemidler for efterforskere i 
forsøget på at gøre sig bekendt med et observationsområde og dermed muligvis være en hjælp i 
søgningen på en korrekt forklaring i en aktuel sag. 

Ved at gennemgå optagelser fra Google Earth Street View går det pludselig op for 
Fotoafdelingen, at man simpelthen har fejllæst observatørens opgivelser i rapporten og er gået 
ud fra, at observatøren fra sin altan fotograferer i nordlig retning. 



Avro RJlOO fra Brussels Airline 

Foto: http://www.planespotters.net/ 






























Men det fremgår nu helt tydeligt af billederne fra Google Earth, at observatørens altan vender 
mod syd, hvilket giver et helt andet udgangspunkt for Fotoafdelingens bedømmelse af 
oplysningerne fra observatøren. Nu falder tingene helt på plads. Det er IKKE den nordvestlige 
himmel, men den sydlige himmel, der skal checkes for aktuelle fly. 


SUFOI's konklusion 

Efter en grundigere gennemgang af de 
tilgængelige data er SUFOFs Fotoafdeling 
ikke i tvivl om, at der som anført er tale om 
et fly kraftigt belyst af den lavtstående sol. 
Endvidere havde fotografen ret mht. til en 
mulig placering af flyets vinge, 
såfremt det havde været muligt at anvende 
en god zoom, havde detaljer på flyet være 
mere synlige og dermed nemmere at 
identificere fra en start. 

Efter at have læst Fotoafdelingens rapport 
om sagen og dens konklusion svarer 
fotografen: 

Tusind tak for den grundige undersøgelse, 
det var fornemt! 

Jeg har normalt en 400 mm på mit kamera. 
Hvis den havde været på, ville det nok ha' 
gjort det lidt lettere at identificere flyet. 
Jeg vender helt sikkert tilbage hvis jeg ser 
noget spændende. Jeg vil da gerne 
indrømme, at jeg er overbevist om at vi er 
blevet/bliver besøgt udefra, jeg har studeret 
emnet i mange år, selvom det er meget 
svært at skelne mellem skidt og kanel, især 
nu med youtube osv. 


V 




Yderst tv. ses det lille lys på sydhimlen, 
observatøren fotograferede. Øverst th. indsat 
kraftig udsnitsforstørrelse heraf. Det er 
Fotoafdelingens opfattelse, at der er tale om et 
fly på vej mod sydvest med kraftigt sollys 
reflekteret i flyets krop og de to motorer under 
højre vinge. Flyveretningen anført med rød pil. 
At flyet synes at ligge med næsen meget skråt 
ned mod højre er en perspektivisk virkning af, at 
flyet er på vej bort fra fotografen 
observationsstedet. 

Nederst er forsøgsvis indsat samme type fly i 
omtrentlig samme synsvinkel som på fotografens 
billede. 

Illustration: SUFOI's Fotoafdeling 



Hvorfor omtales mit ufo-foto ikke? 

Alle henvendelser om fotos besvares af SUFOI's Fotoafdeling ved Ole 
Henningsen. De indsendte billeder og videooptagelser registreres og 
analyseres efterfølgende med de forhåndenværende ressourcer. 

I UFO-Mail bringer vi ikke alle fotosager, men fortrinsvis de mere 
ekstraordinære observationer og det tilhørende billedmateriale. 

I SUFOFs formål og vision ligger der også en folkeoplysende rolle. Derfor 
bringer vi i UFO-Mail også mere ordinære fotosager, dvs. billedmateriale der 
viser fx kamerareflekser og astronomiske fænomener samt ikke mindst de 
små varmluftballoner, som observatører til stadighed har svært ved at 
identificere i mørke på få hundrede meters afstand. 


Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 









Bliv medlem af SUFOI's 

Støttekreds 
i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores 
primære opgave er at give offentligheden seriøs information om ufomyten gennem ufo.dk og 
sekundært at registrere observationer af usædvanlige himmelfænomener. Du kan læse om 
SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os 
fortsat at drive ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af 
støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug 
venligst kortkode 01 og anfør navn, adresse og bestillingsnummeret (fx B-075) på den ønskede, 
gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet 
gælder for et år. 



